உலகத்தை நோக்கி வினவுதல் - ஏனைய கவிதைகள்

நிற்பதுவே, நடப்பதுவே, பறப்பதுவே, நீங்களெல்லாம் 
 சொற்பனந்தானா? - பலதோற்ற மயக்கங்களோ? 
 கற்பதுவே, கேட்பதுவே, கருதுவதே, நீங்களெல்லாம் 
 அற்ப மாயைகளோ? - உம்முள் ஆழ்ந்த பொருளில்லையோ? 
 வானகமே, இளவெயிலே, மரச்செறிவே, நீங்களெல்லாம் 
 கானலினீரோ? - வெறுங் காட்சிப் பிழைதானோ? 
 போனதெல்லாம் கனவினைப்போற் புதைந்தழிந்தே போனதனால் 
 நானுமோர் கனவோ? - இந்த ஞாலமும் பொய்தானோ? 
 காலமென்றே யொருநினைவுங் காட்சியென்றே பலநினைவும் 
 கோலமும் பொய்களோ? - அங்குக் குணங்களும் பொய்களோ? 
 சோலையிலே மரங்களெல்லாம் தோன்றுவதோர் விதையிலென்றால் 
 சோலை போய்யாமோ?- இதைச் சொல்லொடு சேர்ப்பாரோ? 
 காண்பவெல்லா மறையுமென்றால் மறைந்த தெல்லாம் காண்பமன்றோ? 
 வீண்படு பொய்யிலே - நித்தம் விதிதொடர்ந் திடுமோ? 
 காண்பதுவே யுறுதிகண்டோம், காண்பதல்லா லுறுதியில்லை 
 காண்பது சக்தியாம் - இந்திக் காட்சி நித்தியமாம். 
 நிற்பதுவே, நடப்பதுவே, பறப்பதுவே, நீங்களெல்லாம் 
 சொற்பனந்தானா? - பலதோற்ற மயக்கங்களோ? 
 கற்பதுவே, கேட்பதுவே, கருதுவதே, நீங்களெல்லாம் 
 அற்ப மாயைகளோ? - உம்முள் ஆழ்ந்த பொருளில்லையோ? 
 வானகமே, இளவெயிலே, மரச்செறிவே, நீங்களெல்லாம் 
 கானலினீரோ? - வெறுங் காட்சிப் பிழைதானோ? 
 போனதெல்லாம் கனவினைப்போற் புதைந்தழிந்தே போனதனால் 
 நானுமோர் கனவோ? - இந்த ஞாலமும் பொய்தானோ? 
 காலமென்றே யொருநினைவுங் காட்சியென்றே பலநினைவும் 
 கோலமும் பொய்களோ? - அங்குக் குணங்களும் பொய்களோ? 
 சோலையிலே மரங்களெல்லாம் தோன்றுவதோர் விதையிலென்றால் 
 சோலை போய்யாமோ?- இதைச் சொல்லொடு சேர்ப்பாரோ? 
 காண்பவெல்லா மறையுமென்றால் மறைந்த தெல்லாம் காண்பமன்றோ? 
 வீண்படு பொய்யிலே - நித்தம் விதிதொடர்ந் திடுமோ? 
 காண்பதுவே யுறுதிகண்டோம், காண்பதல்லா லுறுதியில்லை 
 காண்பது சக்தியாம் - இந்திக் காட்சி நித்தியமாம்.